Diari Oficial de la Generalitat Valenciana


Sumari del DOGV 7111, del 16-09-2013 (2013/8724)

RESOLUCIÓ de 4 de setembre de 2013, del director general de Recursos Humans de la Sanitat, per la qual s'aprova la llista definitiva d'aspirants admesos i exclosos i s'anuncia el lloc, la data i l'hora de realització de la primera prova del concurs oposició per a la provisió de vacants d'auxiliar d'infermeria d'institucions sanitàries de la Conselleria de Sanitat, convocat per la Resolució de 24 de març de 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7111

Data del DOGV
:   16-09-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/8724


Data del document
:   04-09-2013

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

RESOLUCIÓ de 4 de setembre de 2013, del director general de Recursos Humans de la Sanitat, per la qual s'aprova la llista definitiva d'aspirants admesos i exclosos i s'anuncia el lloc, la data i l'hora de realització de la primera prova del concurs oposició per a la provisió de vacants d'auxiliar d'infermeria d'institucions sanitàries de la Conselleria de Sanitat, convocat per la Resolució de 24 de març de 2011. [2013/8724]  
De conformitat amb la base 4.2 de la Resolució de 24 de març de 2011, del director general de Recursos Humans, per la qual es convoca concurs oposició per a la provisió de vacants d'infermer d'institucions sanitàries de la Conselleria de Sanitat (DOCV 6507, 26.04.2011), una vegada finalitzat el termini d'esmena de defectes d'admissió, esta Direcció General de Recursos Humans de la Sanitat resol aprovar la llista definitiva d'aspirants admesos i exclosos, pel torn lliure i torn de promoció interna, en el concurs oposició per a la provisió de vacants d'auxiliar d'infermeria d'institucions sanitàries de la Conselleria de Sanitat, que figura en l'annex.   
  
Els aspirants han de comprovar en este llistat la província assignada per a la realització de l'exercici tenint en compte que, en el cas de no haver senyalat cap en la sol·licitud, la província de realització serà València, i queden convocats en el lloc, la data i l'hora següents:  
  
Lloc:.  
Alacant: Aularis 1 i 2 de la Universitat d'Alacant (Sant Vicent del Raspeig)  
Carretera de Sant Vicent del Raspeig, s/n  
03989 Sant Vicent del Raspeig  
Castelló: Universitat Jaume I. Facultat de Ciències Humanes i Socials  
Av. Vicente Sos Bainat, s/n  
12298 Castelló de la Plana   
València: Aularis Nord y Sud del Campus dels Tarongers  
(Universitat de València). Av. dels Tarongers, s/n.  
46985 València  
Data: 20 d'octubre de 2013  
Hora: 10.00.  
  
Segons establix la convocatòria, els aspirants han d'acreditar la identitat per mitjà de la presentació del DNI, passaport o permís de conduir. No són vàlides les fotocòpies compulsades d'estos documents. En cas de robatori o pèrdua, han de presentar la denúncia davant de la Policia juntament amb un altre document oficial amb foto.  
Els aspirants hauran d'acudir a la prova amb antelació suficient per a localitzar la seua aula, perquè els membres del tribunal i el personal col·laborador no han de permetre l'accés a l'aula de cap persona que comparega una vegada conclosa la crida dels aspirants i tancada la porta de l'aula que li corresponga.  
Els aspirants admesos per la quota de discapacitat que requerisquen una adaptació concreta per a la realització de l'examen hauran de realitzar una sol·licitud dirigida al Servici de Planificació, Selecció i Provisió de Recursos Humans, a la qual adjuntaran la resolució per la qual se'ls reconeix dita discapacitat, en el termini de 10 hàbils, des de la publicació de la present resolució.  
  
València, 4 de setembre de 2013.- El director general de Recursos Humans de la Sanitat: Javier Lázaro Lorente.  
  
  
ANNEX  
  
Accés:  
D: quota discapacitada  
L: torn lliure  
P: torn promoció interna  
Modalitats de promoció interna:  
P1. Exempt del primer exercici. Realitzarà directament el segon.  
P2. El primer exercici versarà únicament sobre el temari específic de la categoria.  
P3. El primer exercici versarà sobretot el temari excepte els tres temes de normativa general.  
Causes d'exclusió:  
D: No aporta número de DNI o passaport  
G: Nacionalitat no d'acord amb les normes de la convocatòria  
H: No declara estar en possessió de la titulació exigida  
I: No firma la instància  
J: No acredita el pagament de les taxes  
K: Instància presentada fora de termini o no acreditar segell i data de registre  
M: No haver omplit la data de naixement, o no ser esta d'acord amb les normes de la convocatòria  
R: No acredita certificat de discapacitat igual o superior al 33 per 100   
S: No acredita certificat de família nombrosa d'acord amb les normes de la convocatòria